CELEX: 62021TN0235
Language: lt
Date: 2021-04-28 00:00:00
Title: Byla T-235/21: 2021 m. balandžio 28 d. pareikštas ieškinys byloje Bulgarija / Komisija

2021 7 5   
            
            
               LT
            
            
               Europos Sąjungos oficialusis leidinys
            
            
               C 263/25
            
         
      2021 m. balandžio 28 d. pareikštas ieškinys byloje Bulgarija / Komisija
      
      (Byla T-235/21)
      (2021/C 263/34)
      Proceso kalba: bulgarų
      
         Šalys
      
      
         Ieškovė: Bulgarijos Respublika, atstovaujama Ts. Mitova ir L. Zaharieva
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. vasario 17 d. Komisijos įgyvendinimo sprendimo (ES) 2021/261 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (1) dalį dėl biudžeto eilutės 6200 tiek, kiek nenumatytas 7 656 848,97 EUR Bulgarijos Respublikos išlaidų finansavimas Europos Sąjungos lėšomis iš EŽŪGF ir
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis pagrindas grindžiamas Reglamento Nr. 1306/2013 (2) 52 straipsnio, siejamo su Reglamento Nr. 908/2014 (3) 34 straipsniu ir 2015 m. Finansinių pataisų apskaičiavimo gairėmis (4), teisių į gynybą, lojalaus bendradarbiavimo, rungimosi ir gero administravimo principų pažeidimu dėl teisinio pagrindo pakeitimo, kiek tai susiję su atitikties patvirtinimo procedūra, pagal kurią išlaidoms, kurios yra ginčijamo sprendimo dalykas, netaikomas Sąjungos finansavimas.
               
            
                  2.
               
               
                  Antrasis pagrindas grindžiamas SESV 296 straipsnio pažeidimu dėl Sprendimo 2021/261 motyvų prieštaringumo ir nepakankamumo.
               
            
                  3.
               
               
                  Trečiasis pagrindas grindžiamas Reglamento Nr. 1306/2013 54 straipsnio 5 dalies a punkto, siejamo su jo 54 straipsnio 1 dalimi, pažeidimu dėl klaidingo Europos Komisijos pateikto aiškinimo, kad nagrinėjamu atveju 18 mėnesių terminas, numatytas Reglamento Nr. 1306/2013 54 straipsnio 1 dalyje, prasidėjo nuo „mokėjimo agentūros gautų“ galutinių OLAF ataskaitų.
               
            
                  4.
               
               
                  Ketvirtasis pagrindas grindžiamas Reglamento Nr. 1306/2013 54 straipsnio 5 dalies c punkto, siejamo su 54 straipsnio 1 dalimi, SESV 325 straipsnio ir saugumo bei procesinės autonomijos principų pažeidimu dėl Europos Komisijos nepagrįstos ir klaidingos išvados, kad mokėjimo agentūra neveikė pakankamai rūpestingai, kad nustatytų ginčijamas sumas, ir elgėsi aplaidžiai, kai nepradėjo administracinės susigrąžinimo procedūros per Reglamento Nr. 1306/2013 54 straipsnio 1 dalyje numatytą terminą.
               
            
                  5.
               
               
                  Penktasis pagrindas grindžiamas tuo, kad ginčijamame sprendime nustatyta suma, kuriai netaikomas Sąjungos finansavimas, nepaisoma Reglamento Nr. 1306/2013 54 straipsnio nuostatų ir pažeidžiamas proporcingumo principas.
               
            
         (1)  OL L 59, 2021, p. 10.
      
         (2)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013, p. 549).
      
         (3)  2014 m. rugpjūčio 6 d. Komisijos įgyvendinimo reglamentas (ES) Nr. 908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014, p. 59).
      
         (4)  C(2015) 3675 final.